Abdul Rahman Mohamed Yassin

Dato' Haji Abdul Rahman bin Mohamed Yassin (1890 – 24 Mei 1970) merupakan anak watan negeri Johor berasal dari Parit Bakar, Muar, Johor. Beliau ialah Yang di-Pertua Dewan Negara Malaysia yang pertama.

Keluarga
Beliau berkahwin dengan Zaharah Abu Bakar dan dikurniakan 9 orang cahaya mata. Anak sulungnya, Dato' Suleiman Abdul Rahman pernah menjadi ahli parlimen bagi kawasan Muar Selatan, Parlimen Malaya pertama. Anak keduanya, Tun Dr. Ismail Abdul Rahman pernah menjadi ahli parlimen bagi kawasan Johor Timor serta Timbalan Perdana Menteri Malaysia ke-2. Menantu lelakinya, Tun Dr. Awang Hassan (suami kepada Khadijah Abdul Rahman) juga pernah menjadi Ahli Parlimen bagi kerusi Muar Selatan ekoran kematian penyandangnya, Dato' Suleiman Abdul Rahman pada 6 November 1963.

Kerjaya
Beliau pernah menjadi kerani, Pesuruhjaya Daerah, Majistret dan Bendahari Negeri Johor. Selain daripada itu menjadi Yang di-Pertua Dewan Negara yang pertama. Dato’ Abdul Rahman menubuhkan Persatuan Melayu Johor menentang Malayan Union pada 1946 iaitu selepas Perang Dunia II. Sebagai ketua Orang Tujuh, beliau menuntut Sultan Ibrahim ibni Sultan Abu Bakar meletak jawatan sebagai Sultan Johor kerana menandatangani persetujuan penubuhan Malayan Union 1946 yang bertentangan dengan Undang-Undang Tubuh Kerajaan Johor 1895.

Meninggal Dunia
Dato' Haji Abdul Rahman Mohamed Yassin meninggal dunia pada 24 Mei 1970 dan telah disemadikan di Makam Diraja Bukit Mahmoodiah, Johor Bahru.

Anugerah
  :
 Pingat Ibrahim Sultan Pangkat Kedua (PIS II) (1930)
  Darjah Mahkota Johor Yang Amat Mulia Pangkat Pertama Dato’ Sri Paduka Mahkota Johor (SPMJ) – Dato' (1941)
  Darjah Kerabat Johor Yang Amat Dihormati Pangkat Kedua (DK II) (1967)

Tempat dinamakan sempena nama beliau
Kampung Dato' Abdul Rahman Yassin, Kluang, Johor
Sekolah Kebangsaan Abdul Rahman Yassin, Kluang, Johor
Sekolah Menengah Kebangsaan Dato' Abdul Rahman Yassin (SDARY), Johor Bahru, Johor

Rujukan

Anggota Pertubuhan Kebangsaan Melayu Bersatu
Orang dari Muar
Orang Malaysia berketurunan Bugis
Ahli Dewan Negara, Parlimen Malaysia pertama
Kelahiran 1890
Kematian 1970
Yang di-Pertua Dewan Negara
Ahli Dewan Negara, Parlimen Malaysia ke-2
Penerima Darjah Kerabat Johor Yang Amat Dihormati Pangkat Kedua
Penerima Darjah Dato’ Sri Paduka Mahkota Johor
Penerima Pingat Peringatan Malaysia (Emas)